אמיליאנו אינסואה

אמיליאנו "אמיליו" אדריאן אינסואה ספאטה (בספרדית: Emiliano "Emilio" Adrian Insúa Zapata; נולד ב-7 בינואר 1989 בבואנוס איירס, ארגנטינה) הוא כדורגלן ארגנטינאי-ספרדי המשחק בעמדת המגן השמאלי בראסינג קלוב ובנבחרת ארגנטינה.

קריירה
אינסואה התחיל את קריירת הכדורגל שלו בקבוצת הילדים פינוקו שבארגנטינה. מאוחר יותר אינסואה עבר למחלקת הנוער של בוקה ג'וניורס. עוד לפני שהספיק לפרוץ לקבוצה הבוגרת מה-"לה-בונבונרה" הוא הצליח למשוך תשומת לב מליברפול. המגן הסכים לעבור בהשאלה ל-18 חודשים לליברפול. עם הגעתו לליברפול צורף אינסואה לקבוצת המילואים בה משחק בקביעות. ב-28 באפריל 2007 ערך אינסואה את הופעת הבכורה במדי ליברפול במשחק מול פורטסמות' אך זו הייתה ההופעה האחרונה שלו לאותה עונה.

בעונתו השנייה זכה אינסואה באליפות ליגת המילואים וכן שותף בשלושה משחקים. כמו כן, במהלך העונה הושלמה העברתו לקבוצה וזאת במסגרת עסקה בה עבר גבריאל פאלטה לבוקה ג'וניורס. הוא זכה למחמאות ממאמנו רפאל בניטס שהצהיר שרואה באינסואה שחקן אשר יכול לאייש את עמדת המגן השמאלי של ליברפול בשנים הקרובות.

בעונה השלישית בליברפול החל אינסואה להשתלב ברוטציה של הקבוצה. הוא השתתף במספר משחקים, כולל אלו מול ארסנל ובולטון וונדררס.
בעונת 2009/10, אמיליאנו אינסואה תפס מקום קבוע בהרכב הראשון של ליברפול, כאשר הוא פותח כמעט בכל משחק על חשבון פאביו אאוראליו שהיה משחק באותה עמדה (מגן שמאלי) בליברפול קודם לכן. אינסואה כבש את שערו הראשון בקבוצה הבוגרת של ליברפול בתאריך ה-28/10/2009 במשחק גביע הליגה האנגלי נגד ארסנל במסגרת שמינית הגמר של המפעל לעיניהם של 60,000 צופים באצטדיון האמירויות. השער הובקע מ-23 מטרים כאשר אינסואה עוצר מסירה של חברו לקבוצה על החזה ובועט את הכדור בצורה קשתית מעל לשוערה של ארסנל.

בשנת 2013 עבר לאתלטיקו מדריד ושנה לאחר מכן הושאל לראיו ואיקאנו.

ב-11 ביולי 2015 חתם לשלוש שנים בשטוטגרט הגרמנית.

ב-2 בינואר 2020 חתם בלוס אנג'לס גלאקסי האמריקאית.

ב-14 בפברואר 2021 חזר לאחר 14 שנה לארגנטינה וחתם באלדוסיבי לשנה אחת.

נבחרת
אינסואה זכה יחד עם נבחרת ארגנטינה הצעירה במונדיאל הנוער שנערך בקנדה בקיץ 2007. בטורניר שיחק בשבעה ממשחקי הנבחרת. אינסואה השתייך לסגל האולימפי של ארגנטינה ונכלל בין ארבעת שחקני הגיבוי לסגל הנבחרת האולימפית לקראת המשחקים האולימפיים בקיץ 2008.

קישורים חיצוניים 

כדורגלנים ארגנטינאים
כדורגלנים ספרדים
מגני כדורגל ארגנטינאים
מגני כדורגל ספרדים
בואנוס איירס: כדורגלנים
כדורגלני בוקה ג'וניורס
כדורגלני ליברפול
כדורגלני גלאטסראיי
כדורגלני ספורטינג ליסבון
כדורגלני אתלטיקו מדריד
כדורגלני ראיו ואיקאנו
כדורגלני שטוטגרט
כדורגלני לוס אנג'לס גלאקסי
כדורגלני אלדוסיבי
כדורגלני ראסינג קלוב
כדורגלני נבחרת ארגנטינה
ארגנטינאים ממוצא ספרדי
מהגרים מארגנטינה לספרד
ספורטאים ארגנטינאים באנגליה
ספורטאים זרים בטורקיה
ספורטאים זרים בפורטוגל
ספורטאים ארגנטינאים בגרמניה
ספורטאים זרים בארצות הברית
ספורטאים ספרדים באנגליה
ספורטאים ספרדים בפורטוגל
ספורטאים ספרדים בגרמניה
ארגנטינאים שנולדו ב-1989
ספרדים שנולדו ב-1989